***Missing – Savnet*** (originaltittel: *Missing*) er en amerikansk dramafilm fra 1982 med Jack Lemmon og Sissy Spacek i hovedrollene. Regi er ved Costa Gavras. Filmen er basert på den sanne historien om den amerikansk journalisten Charles Horman, som ble meldt savnet etter Militærkuppet i Chile i 1973. Filmen handler i all hovedsak om hans kone og hans fars søken etter ham like etter kuppet. Manuset er basert på Thomas Hausers bok *The Execution of Charles Horman: An American Sacrifice* (1978).

Filmen vant Gullpalmen ved Filmfestivalen i Cannes. Jack Lemmon ble ved samme festival tildelt prisen som beste mannlige skuespiller. Den ble året etter tildelt Oscar for beste manus. Den ble i tillegg nominert til Oscar i klassene beste mannlige hovedrolle, beste kvinnelige hovedrolle og beste film. Den vant også to BAFTA-priser, samt en pris fra Writers Guild of America (manus).

*Savnet* ble forbudt i Chile av politiske årsaker.

Handling
--------

Ed Horman ankommer Chile for å lete etter sønnen Charlie, som arbeider der som journalist og forsvant under et nylig militærkupp. Ed møter sin svigerdatter, Beth (spilt av Sissy Spacek) som han har et anstrengt forhold til, og de krangler om politikk. Ed gir sønnen og svigerdatterens radikale politiske synspunkter skylden for Charlies forsvinning. Men Beth gir den amerikanske regjeringen skylden. Ed bruker sine forbindelser til å møte forskjellige myndighetspersoner i håp om å finne ut sannheten om sønnens forsvinning.

Ed oppdager at den amerikanske ambassaden ikke var så nyttig som han trodde de kom til å være, og han mistenker ambassaden for å skjule informasjon om Charlie. En amerikansk diplomat er høflig og vennlig, men lyver hele tiden for dem. En høytstående amerikansk militærattaché forteller rett ut til Ed at det som skjedde med Charlie, var hans egen feil, og bemerker at "hvis du leker med ild, så blir du brent"

Sammen med Beth får Ed vite at amerikanske myndigheter hadde mange interesser i områder som har blitt forsterket av militærkuppet og dets ettervirkninger, og at mange militære tjenestemenn fra USA hjalp Augusto Pinochet under kuppet. Etter hvert blir Ed stadig mer desillusjonert av amerikanske myndigheter og deres handlinger, samtidig som han forsøker å finne bevis om sønnen hans kan ha blitt myrdet av en militærjunta, eller av amerikanerne.

Om filmen
---------

Anmelderne
Den amerikanske filmkritikeren Roger Ebert gav den tre av fire stjerner.

Den ble meget godt mottatt av Aftenpostens anmelder som blant annet skrev: «...den virker sann og hederlig, hverken overspilt eller i handling eller miljø, og nettopp derfor så engasjerende, avslørende og gripende».

Publikum
Den innbrakte $14 millioner på amerikanske kinoer og havnet dermed på en 56.-plass på listen over de mest innbringende filmene i USA i 1982.

Innspilling
Innspilt på forskjellige steder i Mexico.

Rollebesetning
--------------

| Actor | Role |
| --- | --- |
| Jack Lemmon | Ed Horman |
| Sissy Spacek | Beth Horman |
| Melanie Mayron | Terry Simon |
| John Shea | Charles 'Charlie' Horman |
| Charles Cioffi | Captain Ray Tower, United States Navy |
| David Clennon | Konsul Phil Putnam |
| Richard Venture | Den amerikanske ambassadøren |
| Jerry Hardin | Oberst Sean Patrick |
| Richard Bradford | Andrew Babcock |
| Joe Regalbuto | Frank Teruggi |
| Keith Szarabajka | David Holloway |
| John Doolittle | David McGeary |
| Janice Rule | Kate Newman |
| Ward Costello | Kongressmann |
| Hansford Rowe | Amerikansk senator |
| Tina Romero | Maria |
| Richard Whiting | Statesman |

Referanser
----------

1. ↑  «Ebert, Roger (1982)». Arkivert fra originalen 6. juni 2011. Besøkt 14. juni 2011.
2. ↑  Aftenposten morgen – En bit innsikt (26.8.1982, s.7)
3. ↑

Eksterne lenker
---------------

* (en) *Missing – Savnet* på Internet Movie Database Rediger på Wikidata

* (no) *Missing – Savnet* hos Filmfront Rediger på Wikidata

* (sv) *Missing – Savnet* i Svensk Filmdatabas Rediger på Wikidata

* (en) *Missing – Savnet* på AllMovie Rediger på Wikidata

* (fr) *Missing – Savnet* på Allociné Rediger på Wikidata

* (nl) *Missing – Savnet* på MovieMeter Rediger på Wikidata

* (en) *Missing – Savnet* på Turner Classic Movies Rediger på Wikidata

* (en) *Missing – Savnet* på American Film Institute Rediger på Wikidata

* (en) *Missing – Savnet* på Rotten Tomatoes Rediger på Wikidata

* (en) *Missing – Savnet* på Box Office Mojo Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |